ngarsanipun sang nata tumrap awon saening tumindakipun paprentahan ing tanah Indhiya, amila wajib nyaosi sadaya katrangan ingkang kapundhut dhatêng nayakaning sang nata ingkang nyêpêng jajahan (minister van kolonien) nayaka jajahan wau ingkang wajib nanggêl awon saening paprentahan tanah Indhiya wontên sêtatên jendral. Dados nayaka jajahan punika kadosdene nanggêl ingkang dipun tindakakên K.T. guprênur jendral. Amila nayaka jajahan kalihan K.T. guprênur jendral wau kêdah cocog, bilih botên cocog adat kangjêng tuwan guprênur jendral lajêng lèrèh.